VIDEO 14 kilograme de cocaină, găsite îngropate într-o curte din Mihăilești, Giurgiu. Drogurile aveau o valoare de peste 1 milion de euro
Procurorii DIICOT au anunțat joi că trei persoane au fost reținute în urma unei percheziții domiciliare în orașul Mihăilești, unde autoritățile au identificat îngropată în curtea unui imobil cantitatea de 14 kilograme cocaină, cu o valoare de piață de peste un milion de euro, precum și aproximativ 800 grame canabis și rezină de canabis.